Διερεύνηση της ευζωίας και της ποιότητας προσωπικής και επαγγελματικής ζωής μεταξύ εργαζομένων σε γηριατρικές μονάδες στην Περιφερειακή Ενότητα Καβάλας
Creators: name: Τσόλη, Ζαχαρούλα Μαρία Αχιλλεύς
Publisher: name: Aristotle University of Thessaloniki
Year: 2023
Subjects: Γηριατρικές μονάδες
Ευζωία
Επαγγελματική ζωή
Προσωπική ζωή
Επαγγελματίες υγείας
Geriatric units
Well-being
Professional life
Personal life
Health professionals

description: Οι εργαζόμενοι στην παροχή υπηρεσιών υγείας αντιμετωπίζουν καθημερινά αρκετές προκλήσεις. Οι προκλήσεις αυτές σχετίζονται τόσο με τις απαιτήσεις της εργασίας τους αλλά και την προσωπική τους ζωή. Ειδικότερη κατηγορία με αυξημένες απαιτήσεις αποτελεί η εργασία σε γηριατρικές μονάδες, καθώς δεν είναι λίγες οι φορές που οι τρόφιμοι βιώνουν απώλεια της ανεξαρτησίας τους σε σωματικό και σε πνευματικό επίπεδο, κατάσταση που απαιτεί ιδιαίτερη προσοχή και εγρήγορση από τους φροντιστές τους.Σκοπός της παρούσας μελέτης ήταν η διερεύνηση της ευζωίας, της ποιότητας ζωής και του επηρεασμού της προσωπικής ζωής των εργαζομένων σε γηριατρικές μονάδες που εδράζονται στην Π.Ε. Καβάλας στην Περιφέρεια Ανατολικής Μακεδονίας Θράκης. Η συγχρονική μελέτη πραγματοποιήθηκε στους εργαζόμενους του συνόλου των γηριατρικών μονάδων της Π. Ε. Καβάλας, κατά το χρονικό διάστημα: Απρίλιος- Μάιος 2023. Οι εργαζόμενοι κλήθηκαν να συμπληρώσουν ανώνυμα και προαιρετικά το εργαλείο της μελέτης (έντυπο ερωτηματολόγιο, που αποτελούνταν από τέσσερα διαφορετικά και διακριτά μέρη: α) ερωτηματολόγιο γενικών δημογραφικών δεδομένων, β) ερωτηματολόγιο ευζωίας (WHO-5 Well-Being Index -WHO-5), γ) ερωτηματολόγιο ποιότητας επαγγελματικής υγείας (Professional Quality of Life -proQOL), δ) ερωτηματολόγιο συγκρούσεων εργασίας- προσωπικής ζωής (Work-Family Conflict WFC). Συνολικά συμμετείχαν 91 άτομα (ποσοστό συμμετοχής επί του συνόλου: 67,4%). Από αυτούς, η πλειοψηφία αποτελούνταν από γυναίκες (n= 63, 68,2%). Η μέση ηλικία του δείγματος ήταν 41,86 (± 9,6 έτη), ενώ είχαν 10,83 (± 9,75) έτη προϋπηρεσίας σε γηριατρικές μονάδες. Η μεγάλη πλειοψηφία των συμμετεχόντων ήταν απόφοιτοι λυκείου (36,3%) και μεταλυκειακής εκπαίδευσης (ΙΕΚ) (34,1%), ήταν έγγαμοι (63,7%) με τέκνα (78%), απασχολούμενοι στη νοσηλευτική υπηρεσία (53,8%). Οι εργαζόμενοι βρέθηκαν να παρουσιάζουν μέτριο βαθμό ευημερίας (μέση τιμή στην κλίμακα WHO-5: 65,14±18,99). Ανέφεραν χαμηλό επίπεδο επαγγελματικής εξουθένωσης με μέση τιμή 40,35±5,95, και όχι ιδιαίτερα υψηλά επίπεδα μετα-τραυματικού στρες, καθώς ο αντίστοιχος δείκτης είχε μέσο όρο 23,13±6,51. Τα παραπάνω ευρήματα δε φάνηκε να διαφοροποιούνται ως προς το φύλο. Ωστόσο καταγράφηκαν συσχετίσεις μεταξύ της εργασιακής εξουθένωσης και: οικογενειακής κατάστασης (p&lt;0,05), ύπαρξης τέκνων (p&lt;0,05), θέσης απασχόλησης (p&lt;0,05) και του μετα-τραυματικού άγχους με: οικογενειακή κατάσταση (p&lt;0,001), ύπαρξης τέκνων (p&lt;0,01), επιπέδου μόρφωσης (p&lt;0,01). Οι εργαζόμενοι παρουσιάζουν μέτριο βαθμό ευημερίας, χαμηλό επίπεδο επαγγελματικής εξουθένωσης και όχι ιδιαίτερα υψηλά επίπεδα μετα-τραυματικού στρες. Τα ευρήματα αυτά δε διαφοροποιούνται μεταξύ των δύο φύλων. Επηρεάζονται ωστόσο από την οικογενειακή κατάσταση και την παρουσία τέκνων. Η παρούσα μελέτη προσπάθησε να συμβάλει στην κατανόηση των ποσοστών της ευημερίας και της ποιότητας ζωής των εργαζομένων και τα ευρήματα αυτής αποτελούν την βάση για την περαιτέρω διερεύνηση του θέματος, μέσω εφαρμογής νέων μέτρων και δημιουργίας πιο υποστηρικτικών εργασιακών περιβαλλόντων. Τελικό στόχο, εξάλλου, αποτελεί η συνολική ευημερία, τόσο σε προσωπικό όσο και σε επαγγελματικό επίπεδο, των εργαζομένων σε δομές υγείας.
description: Health care workers face several challenges every day. These challenges are related both to the demands of their work and their personal lives. A special category with increased demands is working in geriatric units, as it is not rare that inmates experience a loss of independence on a physical and mental level, a situation that requires special attention and vigilance from their caregivers. The aim of the present study was to investigate the well-being, quality of life and the impact on the personal life of workers in geriatric units located in the Prefecture of Kavala in the Region of Eastern Macedonia and Thrace. The synchronic study was conducted among employees of all geriatric units in the P.E. Kavala, during the period: April-May 2023. The employees were asked to complete anonymously and optionally the study instrument (a paper questionnaire, consisting of four different and distinct parts: a) general demographic data questionnaire, b) well-being questionnaire (WHO-5 Well-Being Index -WHO-5), c) Professional Quality of Life -proQOL questionnaire, d) Work-Family Conflict WFC questionnaire. A total of 91 participants were enrolled (participation rate: 67.4%). Of these, the majority were women (n= 63, 68.2%). The mean age of the sample was 41.86 (± 9.6 years), and they had 10.83 (± 9.75) years of experience in geriatric units. The vast majority of participants were high school graduates (36.3%) and post-secondary education (IEK) (34.1%), were married (63.7%) with children (78%), employed in nursing (53.8%). The workers were found to have a moderate level of well-being (mean value in the WHO-5 scale: 65.14±18.99). They reported a low level of burnout with a mean value of 40.35±5.95, and not particularly high levels of post-traumatic stress, as the corresponding index had a mean value of 23.13±6.51. The above findings did not seem to differ by gender. However, associations were recorded between burnout and: marital status (p&lt;0.05), having children (p&lt;0.05), employment status (p&lt;0.05) and post-traumatic stress with: marital status (p&lt;0.001), having children (p&lt;0.01), level of education (p&lt;0.01). Employees show a moderate degree of well-being, low levels of burnout and not particularly high levels of post-traumatic stress. These findings do not differ between genders. They are, however, influenced by marital status and the presence of children. This study has sought to contribute to the understanding of the rates of employee well-being and quality of life and its findings form the basis for further exploration of the issue, through the implementation of new measures and the creation of more supportive work environments. The overall well-being, both personal and professional, of health care workers is also the ultimate goal.